
Acolada nr. 


Comentariu la nuvela „Fata căpitanului” de Mircea Eliade 


Motto: „Plierofania este un termen care desemnează manifestarea sacrului. Termenul nu implică alte lămuriri. În aceasta constă 
avantajul lui: el se referă la orice manifestare a sacrului de-a lungul istoriei, în orice obiect însuflețit sau neînsuflețit” (Mircea 
Eliade, Encyclopedia of Religion, vol. L-XVI, SUA, 1987). 


După modelul 
mitologic al nou-născuţilor 
abandonaţi ajungând să aibă 
o viață mai presus decât a 
celorlalți, Brânduş -— din 
nuvela Fata căpitanului  W 
—, are convingerea că și pe 
el, — care după naştere a fost 
sortit morții —, îl aşteaptă 
un destin glorios. Cel puţin 
la fel de glorios ca acela al 
lui Alexandru  Machedon, 
gândea copilul de 12 ani. 

Întrucât lui nu-i fusese 
frică de furia căpitanului 
care ar fi vrut să-l omoare în 
bătaie că i-a aflat secretul, cum nu s-a temut nici de durerea fizică 
vreme de două săptămâni, cât s-a aflat în postura unui sac de box 
pentru Valentin, care seară de seară îl umplea de sânge în meciuri 
arbitrate şi plătite de tatăl lui Valentin, căpitanul Lopată. 

La vremea corecturii finale a traducerii franceze făcută la 
Paris romanului Noaptea de Sânziene 2%, Mircea Eliade scrisese 
în vara lui 1955 nuvela Fata căpitanului. După aceea, într-o 
adevărată „beţie literară” O, se apucase imediat de romanul Pe 
Strada Mântuleasa, care a şi fost ultimul text redactat când încă 
era „liber” de servituţi profesionale (vezi Isabela Vasiliu-Scraba, 
Despre lipsa individualizării călăilor, sau Despre anchetatoarea 
din romanul „Pe Strada Mântuleasa”, https://isabelavs?. 
wordpress.com/mircea-eliade/isabelavs-eliademantuleasa24/ 
). Succesiunea ne pare semnificativă, nu doar prin universul 
copilăriei care apare în ambele, ci, mai ales, dacă avem în 
vedere excepţionalele sale considerații asupra Destinului culturii 
româneşti. 

După apariţia la Paris a traducerii Nopții de Sânziene în 
toamna lui 1955, unui prieten din Suedia autorul îi comunicase 
bucuria pe care o are când, scriind literatură, „retrăieşte” în 
locurile natale, mai precis, în „matricea stilistică românească”, 
dacă ar fi să împrumutăm expresia lui Blaga, pe care Eliade nu 
a folosit-o în epistola sa din dec. 1955. Nuvela Faza căpitanului 
l-a făcut să-şi amintească de existența nedesprinsă de fabulosul 
folcloric al oamenilor de la ţară, în timp ce romanul Pe Strada 
Mântuleasa l-a purtat prin Bucureştiul mitic al copilăriei sale, 
devenit după ocupaţia stalinistă un oraş pe cât de misterios, pe 
atât de terifiant, prin mulţimea de oameni arestați de Securitate 
la ceas de beznă. 

Ultimul aspect, subliniat cu deplină justeţe de renumitul 
savant, a fost mereu eludat în tezele de doctorat de după 1990, 
când pârghiile puterii au rămas în aceleași mâini ca înaintea 
căderii Cortinei sovietice de fier (%. Teroarea exercitată asupra 
celor patru milioane de români transformați în victime ale 
regimului comunist, cifră a Raportului de la Helsinki din 1992, 
citat de Magda Ursache în „Bulevarde de cenzură”, a fost evocată 
doar de exilați. De pildă în răspunsul dat de istoricul Aurel Decei 
trimişilor stăpânirii străine care îl tot invitau să revină în patrie 
pe istoricul urmând a fi răpit în 1957 de Securitatea comunistă și 
întemnițat în țară. Când „vălul ţesut peste ţara transformată într-o 
formaţiune hibridă, sovieto-comunistă, se va ridica”, atunci ar fi 
vrut şi orientalistul Aurel Decei să revină de bună voie în patrie 
(vezi Isabela Vasiliu-Scraba, Mircea Eliade, Vintilă Horia și un 
istoric răpit prin Berlinul de est, https://isabelavs2.wordpress. 
com/isabelavs-auredecei/ ). 

O altă faimoasă victimă a neîncetatei terori exercitată 
de regimul polițienesc comunist a fost şi întâiul laureat străin al 
celui mai prestigios premiu literar al Academiei franceze. La o 
similară invitaţie, Vintilă Horia a răspuns că România copilăriei 
şi tinereţii lui „dispăruse de pe hartă... în sensul că locul însuși 
fusese scufundat într-un infern schimbător de față şi de suflet” 
(ibidem). 

Nuvele eliadești scrise în vara anului 1955 evocă teroarea 
istoriei „abolită” (cu ghilimelele de rigoare) din perspectiva 
gândirii mitologice a celui trăitor „în arhetip, în simbol” (M. 
Eliade, Jurnal, 28 iulie 1948). Brânduş ghicise secretul familiei 
Lopată pentru că avea şi el „secretul” lui, legat de motanul 
Vasile. Sau, poate pentru simplul motiv că intuiţia oricărui copil 
funcţionează mai bine decât la omul adult, devenit — odată cu 
maturizarea —, din ce în ce mai rațional. 

Cu intuiţia nativă de la 12-13 ani, mi se întâmpla şi mie 
să ghicesc „secretele” profesorului de matematici Octavian Buga 
O de la Şcoala Silvestru. La orele de geometrie, după un carnețel 
purtat în buzunarul interior al sacoului, Profesorul începea să 
deseneze pe tablă un cerc cu niște linii care-l intersectau. În 
timp ce încă mai desena, eu, din banca a doua, descriam datele 
problemei dintr-o aceeași suflare cu detalierea rezolvării ei. 
Spontaneitatea mea de nestăvilit îl determina să şteargă tabla 
şi să aleagă din carneţel o altă problemă de rezolvat în clasă, 
cu rugămintea expresă de a-i lăsa şi pe alţi şcolari să-şi încerce 


puterile. 

Brânduş — care dormea noaptea pe munte fără să-i fie 
frică şi care se urca în copaci fără să fie simțit de păsări —, avea 
secretul lui încă de la vârsta de cinci ani. Secretul băiatului de la 
ţară era legat de miraculoasele aventuri ale motanului său, care, 
spre deosebire de un alt binecunoscut motan, nu umbla încălțat. 
Nici măcar când era pe plita încinsă. La vârsta de cinci ani, când 
copiii nu prea deosebesc evenimentele imaginate de cele reale, el 
îl văzuse pe motanul Vasile cum a intrat pe fereastră şi a sărit pe 
plita fierbinte pe care erau într-un cazan rufele la fiert. Motanul 
cel năzdrăvan nu numai că nu şi-a ars lăbuţele, dar s-a şi apucat 
cu ele să scoată rufele fierbinți din apa clocotită (p.139). Au 
urmat după aceea şi alte întâmplări fabuloase din care a reieşit 
fără urmă de îndoială că motanul Vasile nu se teme de foc. 

Ținând de gândirea mitologică, minunăţiile motanului 
intră, fără doar şi poate, în categoria hierofăniilor(%, termen aflat 
în miezul teoriei eliadești privitoare la dialectica sacrului (vezi 
Mircea Eliade, Sacrul și Profanul. Esenţa Religiei, prima ediţie 
în engleză în 1959). 

De la Agripina, urâta fată de 17 ani care, citindu-l 
pe Puşchin, i s-a lăudat că a scris „în cap” un ciclu întreg de 
zeci şi zeci de romane şi nuvele intitulat „Fata căpitanului”, 
Brânduş a mai aflat, fără să-şi dorească acest lucru, și alte 
secrete. Ca şi secretul cu repetenția, șoptit doar aşa, ca să vadă 
cum reacționează Valentin, şi noile secrete puneau într-o lumină 
nefavorabilă întreaga familie a căpitanului Lopată. Cu o zi 
înainte de întâlnirea cu Agripina, ofițerul trimisese ordonanța 
să-l aducă pe băiat, apoi a expediat-o acasă, spre a nu asista la 
brutala corecție pe care voia să i-o aplice. Fiindcă Brânduş i-ar 
fi insultat familia dezvăluind lui Valentin adevărul și, în plus, 
pentru că nu voia să spună de unde a aflat secretul. Enervat la 
culme, căpitanul, „călcând nervos cu piciorele lui scurte”, fusese 
împiedicat să-l bată cu cravașa ca să-l „lase lat” pe băiatul de 12 
ani, doar de apropierea a două perechi tinere care se îndreptau 
spre ei vorbind tare (p.133). lar căpitanul Lopată era presat de 
timp, căci apucase a-i spune ordonanţei că vine acasă într-un 
sfert de oră. 

Nuvela se încheie magnific, prin simbolismul ascensiunii, 
după firescul îndemn pe care i-l dă Brânduș Agripinei, prima din 
familie care ţinea să-şi ascundă nereușşita şcolară, atât față de sine, 
cât şi față de ceilalți: „— Dacă te podideşte plânsul să plângi...căci 
tu ești fată, tu poți plânge, nu e rușine. Cu mine e altceva, adăugă. 
Întâi şi întâi, eu sunt băiat, şi băieţii nu plâng. Şi-apoi, eu sunt 
copil găsit, nu sunt ca ceilalți. Și-acum m-am dus, adăugă târziu, 
că am de mers trei ceasuri. Noapte bună! Începu să urce cărarea. 
O auzea cum plânge, dar nu întoarse capul.” (p.145). 

De menţionat ar mai fi că specialiştii în beletristica lui 
Mircea Eliade, mediatizați prin Wikipedia care o cenzurează pe 
Isabela Vasiliu-Scraba, n-au putut nici măcar să redea conținutul 
nuvelei, fixându-şi prea intens privirea pe titlu. 

Pentru Eugen Simion — care include eronat nuvela în 
capitotul intitulat „Revelația lumilor paraele. La ţigănci” —, 
Agripina ar fi „un personaj mai complex decât pare... Ea nu 
poate afla secretul lui Brânduş” (p.198). Numai că băieţelul de la 
țară nu ezitase a-i spune fetei — care vorbea întruna —, „secretul” 
său: lui nu îi este frică de durere, el se oţeleşte întruna, se învaţă 
cu relele şi nu se supără când este batjocorit. Muntele vrea să-l 
urce pentru că ştie că luna va răsări abia după miezul nopții, şi 
intenționează să rămână noaptea în vârf de munte, s-o vadă cum 
răsare. 

În ampla sa meditaţie asupra Destinului culturii 
românești, Mircea Eliade scrisese în 1953 că „păstrarea şi 
adâncirea valorilor creştinismului arhaic” — în care Cosmosul e 
sanctificat liturgic — a fost posibilă datorită vitregiei Istoriei. Şi 
că întregul nenoroc de care au avut parte românii de-a lungul 
vremii poate că şi-a avut latura sa benefică, pregătindu-i pentru 
teroarea care-a urmat ocupării teritoriului de către armata lui 
Stalin. Căci niciodată, până atunci, românii n-au avut de-a face 
cu „un adversar nu numai excepţional de puternic, dar şi hotărât 
să întrebuinţeze orice mijloc pentru a ne desființa spiritualiceşte 
şi culturaliceşte”. (M. Eliade, Împotriva desnădejdii, 1992, p. 
169). 

Argumentele pentru care este greșită plasarea povestirii 
Fata căpitanului alături de La ţigănci se pot uşor decela din 
exegeza în două părţi pe care am propus-o nuvelei La ţigănci ? 
în „Acolada” din nov. 2020 şi din mai 2021. 

Eugen Simion mai are neinspirata idee de a afirma că 
dialogul dintre Agripina şi Brânduș ar „anticipa” dialogul dintre 
Dumitru şi dr. Martin din povestirea O fotografie veche de 14 ani, 
nuvelă pe care de asemenea nu a înțeles-o, cum am menţionat în 
studiul Harismele Duhului Sfânt şi fotografia „de 14 ani”, rapid 
îndepărtat din Wikipedii. 

Pentru un doctor în Eliade, povestirea Fata căpitanului 
ar fi o „adevărată galerie a rataţilor” (vezi L. Strochi, Dimensiuni 
ale fantasticului în proza lui M. Eliade, laşi, 2003, p.141), prin 
simpla şi neconvingătoarea enumerare a secretelor de familie 


dezvăluite de Agripina băiatului (p. 136): căpitanul Lopată 
dăduse de trei ori examenul de maior şi l-a picat, el n-a voit să se 
facă ofițer, soția nu şi-a dorit-o, lucru pe care ea avea grijă să i-l 
amintească în fiece duminică, până a schimbat placa, repetându-i 
că va îmbătrâni căpitan. Și dacă tot i-a fost zadarnic efortul de 
citi nuvela, Lucian Strochi nu pierde ocazia s-o eticheteze ca 
„stângace şi fadă”. La acestea mai trânteşte două ștampile, la fel 
de stupide. 

De la Vivi, fata cea mare a lui Mircea Vulcănescu, știu 
că profesoara Jeanne Hersch, de la bun început, îşi atenţiona 
studentele că filosofii pe care îi vor avea de citit au fost cu 
mult mai inteligenţi decât sînt ele. Înţeleapta avertizare a lipsit 
şi lipseşte încă atât wikipediştilor care se auto-instituie ca 
specialiști în Mircea Eliade şi cenzurează exegezele beletristicii 
eliadești propuse de Isabela Vasiliu-Scraba, cât şi mediului 
academic de la noi. Care, și după trei decenii de la abolirea 
regimului criminal comunist, încă mai pune pe piață râncede 
instrumentalizări politice, împărțind lumea între comunişti şi 
fascişti. Instrumentalizare lăudată de preşedintele Academiei în 
recenzia făcută unei scrieri care ar fi fost să fie despre Lucian 
Blaga, dar care, prin gândirea ei şablonardă, putea să fie despre 
oricine altcineva. 


Isabela VASILIU-SCRABA 


Note: 


» Vezi Mircea Eliade, Fata căpitanului, în vol.: „În curte la 
Dionis”, Cartea Românească, București, 1981, pp. 125-145. 

> Pentru romanul eliadesc Noaptea de Sânziene (în fr. „Forât 
interdit”, Gallimard, Paris, 1955), Securitatea anti-românească 
a închis în temnițe politice cititori ai romanului adus de actrița 
Marieta Sadova de la Paris. Cu ei a format „grupul Noica”, după 
arestarea filozofului ca urmare a tentativei acestuia de a publica 
manuscrisul cărții sale despre Hegel, manuscris dat pe ascuns 
Securităţii de turnătorul Zigu Ornea. Printre cei întemnițați a fost 
şi actrița revenită din turneul teatral. În jurnal, Mircea Eliade 
menţionează întemnițarea discipolului său român, eruditul 
indianist Sergiu-Al George, ca urmare a lecturii Nopţii de 
Sânziene. La toate editările romanului, petrecute în România abia 
după 1990, s-a „omis” amintirea arestărilor din 1958 prilejuite 
de lectura cărții Forât interdit. În schimb, odată cu editarea din 
2010 nu s-a ratat prilejul re-difuzării (prin periodicele oficiale şi 
în cronologia ce precedă romanul Noaptea de Sânziene) acelei 
poze făcută de ing. Stelian Pleşoiu care-l înfățișează pe bătrânul 
savant de renume mondial alături de tânărul său turnător, loan 
Petru Culianu (vezi Isabela Vasiliu-Scraba, M. Eliade şi unul 
dintre turnătorii săi anonimizaţi, în rev. „Acolada”, Satu Mare, 
anul XI, nr.l (110), ianuarie 2017, p.17, https:/Aisabelavs?. 
wordpress.com/mircea-eliade/secuculieliade/ ). 

vezi pagina „Taesch, August” de jurnal eliadesc xeroxată în 
rev. „Argeş”, Pitești, mai 2012, p. 16. 

% vezi lon Varlam, Pseudo-România, Bucureşti, Ed. Vog, 
2004. 

3 Într-un mod mai puţin obişnuit, cu trecerea vremii, eu n-am 
pierdut cu totul intuiţia care funcționeză cel mai bine la vârste 
mici. În studenţie, ea s-a manifestat la orele de cristalografie și 
mineralogie unde l-am avut pe profesorul Vasile Manilici. La 
mineralogie era ca la Şpilu ... un fel de circ. Fiindcă la Liceul 
Caragiale, într-a XII —a, când mă scotea Șpilu (prof. Gaidargi) 
la tablă, în loc să scriu, debitam mental rezolvările. În facultate, 
profesorului Manilici îi ghiceam fără probleme sistemele de 
cristalizare, chiar în cristale ciobite. Şi, când venea cu tava 
plină de minerale întrebând din ce-s compuse, eu le ghiceam 
de zor... Cu profesorul Manilici m-am întâlnit după vreo zece 
ani la Biblioteca Academiei, unde eu citeam cursuri de filozofie 
din perioada interbelică și tomuri întregi de filozofie antică, 
medievală si modernă. La Biblioteca Academiei, profesorul 
Manilici venea entuziast la masa mea să-mi spună din descrierea 
darurilor primite de Alexandru Macedon ce minerale erau pe 
acolo (vezi Isabela Vasiliu-Scraba, Timpul amintirii, https:// 
isabelavs2.wordpress.com/articole/timpul-amintirii/ ). 

% vezi Mircea Eliade, Contribuţii la ENCICLOPEDIA 
RELIGIEI, ediţie îngrijită şi prefațată de Gabriel Stănescu, 
Criterion Publishing, 2009, pp. 84-95. Cele șaisprezece volume 
ale Enciclopediei coordonată de renumitul savant Mircea Eliade 
—care i-a scris prefața în martie 1986, cu o lună înainte de a trece 
în lumea celor drepți — au fost premiate în 1988. Fişa privitoare 
la „hierofanie” a fost tradusă de Virginia Stănescu. 

? vezi Isabela Vasiliu-Scraba, Demnitatea metafizică a 
narațiunii: Mircea Eliade, La Țigănci, fragmentar pe hârtie în 
rev. „Acolada”, Satu Mare, anul XIV, nr.11/ 156, noiembrie 2020, 
p.13, şi Isabela Vasiliu-Scraba, Supravieţuirea post-mortem a lui 
Gavrilescu din „La ţigănci ”, parţial pe hârtie în rev. „Acolada”, 
Satu Mare, anul XV, nr. 5 (162), mai 2021, p.12. 


